ai4bharat/Pralekha huggingface dataset:
দক্ষতাউন্নয়নওশিল্পোদ্যোগমন্ত্রক
দক্ষতা উন্নয়ন ও শিল্পোদ্যোগ মন্ত্রক দক্ষ কর্মশক্তির চাহিদা ও সরবরাহের মধ্যে ব্যবধান ঘোচাতে কৃত্রিম মেধাসম্পন্ন অসীম ডিজিটাল প্ল্যাটফর্মের সূচনা করল
নয়াদিল্লি, ১০ জুলাই, ২০২০
দক্ষ কর্মশক্তির চাহিদা এবং সরবরাহের মধ্যে মেলবন্ধন ঘটাতে দক্ষতা উন্নয়ন ও শিল্পোদ্যোগ মন্ত্রক আজ ‘আত্মনির্ভর স্কিলড এমপ্লয়ি-এমপ্লয়ার ম্যাপিং ’ পোর্টালটির সূচনা করল। দক্ষ কর্মীরা এই পোর্টালের মাধ্যমে স্থিতিশীল জীবিকার সন্ধান পাবেন। এছাড়াও, দক্ষ কর্মীদের সন্ধান লাভ করে বিভিন্ন বাণিজ্যিক প্রতিষ্ঠান প্রতিযোগিতায় টিকে থাকতে পারবে এবং তার ফলে তাদের আর্থিক বিকাশ ঘটবে। এই লক্ষ্যে কৃত্রিম মেধা-ভিত্তিক এই প্ল্যাটফর্মটি তৈরি করা হয়েছে যার সাহায্যে , কোভিড-পরবর্তী সময়ে কর্মসংস্থানের বিষয়ে যাবতীয় তথ্য পাওয়া যাবে।
মহামারী-পরবর্তী সময়ে কাজের ধারার পরিবর্তন এবং কর্মশক্তি পুনর্গঠন একটি গুরুত্বপূর্ণ বিষয় হয়ে দাঁড়াবে। বিভিন্ন ক্ষেত্রে দক্ষ কর্মীদের খুঁজে পাওয়া এবং তাঁদের কাজে লাগিয়ে আন্তর্জাতিক মানের শ্রেষ্ঠ সামগ্রী উৎপাদনের ক্ষেত্রে ‘অসীম’ পোর্টালটি সহায়ক ভূমিকা পালন করবে। এখান থেকে বিভিন্ন সংস্থার মালিকপক্ষ, তাঁদের কর্মী সংক্রান্ত চাহিদার বিষয়ে বিস্তারিতভাবে জানাবে। একইভাবে, দক্ষ কর্মীগোষ্ঠীও এখান থেকে তাঁদের প্রয়োজনীয় কাজের সন্ধান পাবেন।
‘অসীম’ পোর্টালের সূচনা করে দক্ষতা বিকাশ ও শিল্পোদ্যোগ মন্ত্রী ডঃ মহেন্দ্র নাথ পাণ্ডে জানান, প্রধানমন্ত্রী শ্রী নরেন্দ্র মোদীর আত্মনির্ভর ভারতের স্বপ্ন পূরণে ‘ইন্ডিয়া গ্লোবাল উইক, ২০২০’ সম্মেলনে এই পোর্টালটি উল্লেখযোগ্য ভূমিকা পালন করবে। এই উদ্যোগের ফলে দক্ষ কর্মীদের বিষয়ে একটি তথ্যভাণ্ডার গড়ে উঠবে যার মাধ্যমে কোভিড-পরবর্তী সময়ে জীবিকার সন্ধান পেতে দক্ষ কর্মীদের সুবিধা হবে। প্রযুক্তি এবং বৈদ্যুতিন প্রক্রিয়ায় ব্যবস্থাপনার ব্যবহার দ্রুত বৃদ্ধি পাওয়ায় এই প্ল্যাটফর্ম বিভিন্ন দক্ষ মানুষের সঙ্গে সংশ্লিষ্ট সংস্থাগুলির মেলবন্ধন ঘটাতে সাহায্য করবে।
ন্যশনাল স্কিল ডেভেলপমেন্ট কর্পোরেশনের  চেয়ারম্যান এবং লার্সেন অ্যান্ড টুব্রো লিমিটেডের গ্রুপ চেয়ারম্যান শ্রী এ এম নায়েক জানান কিভাবে এই পোর্টালের মাধ্যমে দক্ষ কর্মীর চাহিদা এবং সরবরাহের মধ্যে সেতুবন্ধ করা সম্ভব হবে। https://smis.nsdcindia.org/ - এই লিঙ্ক ছাড়াও এনএসডিসি, বেঙ্গালুরু-ভিত্তিক বেটারপ্লেস সংস্থার সঙ্গে যৌথভাবে একটি অ্যাপ তৈরি করেছে। এই অ্যাপের মাধ্যমেও দক্ষ কর্মী এবং কাজের সন্ধান౼ দুই-এর সন্ধানই পাওয়া যাবে।
এই পোর্টালের তিনটি স্তর রয়েছে। বিভিন্ন সংগঠন তাদের চাহিদা অনুযায়ী বিজ্ঞাপন দিতে পারবে। এখানে একটি ড্যাশবোর্ডের ব্যবস্থাও থাকছে যে ড্যাশবোর্ডে চাহিদা এবং সরবরাহের মধ্যে তফাতের বিষয়ে উল্লেখ থাকবে। আর, তৃতীয় পর্যায়টি হল দক্ষ কর্মীরা তাঁদের প্রোফাইল তৈরি করবেন। সেই প্রোফাইল বিশ্লেষণ করে কর্মীদের কাজের বিষয়ে পরামর্শ দেওয়া হবে।
এইভাবে ‘অসীম’ পোর্টালটির মাধ্যমে বিভিন্ন সংস্থা, এজেন্সি এবং চাকুরি প্রার্থীরা তাদের প্রয়োজনীয় তথ্য হাতের মুঠোয় পেয়ে যাবেন। এছাড়াও, নীতি নির্ধারকরাও বিভিন্ন বিষয় সম্পর্কে এখান থেকে স্পষ্ট ধারণা পাবেন।
(CG/CB/DM
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১১০ কোটি ৭৯ লক্ষ ছাড়িয়েছে
দেশে গত ২৪ ঘণ্টায় ৫৩ লক্ষ ৮১ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.২৬ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১২ হাজার ৫১৬
দেশে সুস্পষ্টভাবে করোনায় আক্রান্তের সংখ্যা ১ লক্ষ ৩৭ হাজার ৪১৬, যা ২৬৭ দিনে সর্বনিম্ন
সাপ্তাহিক-ভিত্তিতে আক্রান্তের হার ১.১০ শতাংশ, যা গত ৪৯ দিন ২ শতাংশের নীচে
নয়াদিল্লি, ১২ নভেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৫৩ লক্ষ ৮১ হাজার ৮৮৯। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১১০ কোটি ৭৯ লক্ষ ৫১ হাজার ২২৫।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮০,০১৮
৯৩,০৭,০৯৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৭৩,৫২২
১,৬১,২৩,০৩৬
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪২,৯২,৫১,৬৩৪
১৬,৩০,৭৩,৫৫৭
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৭,৭৫,০০,৩৩১
১০,২৭,২১,৫৯৩
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১১,১২,৫৪,১৭০
৬,৯৯,৬৬,২৬৮
|
|
মোট
|
|
|
|
১,১০,৭৯,৫১,২৫৫
দেশে গত ২৪ ঘণ্টায় সুস্থ হয়েছেন ১৩ হাজার ১৫৫ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩৮ লক্ষ ১৪ হাজার ০৮০।
জাতীয় স্তরে সুস্থতার হার বর্তমানে ৯৮.২৬ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১৩৮ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ১২ হাজার ৫১৬ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৩৭ হাজার ৪১৬ হয়েছে, যা গত ২৬৭ দিনে সর্বনিম্ন এবং মোট আক্রান্তের ০.৪০ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১১ লক্ষ ৬৫ হাজার ২৮৬টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬২ কোটি ১০ লক্ষ ৬৭ হাজার ৩৫০।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.১০ শতাংশ, যা গত ৪৯ দিন ২ শতাংশের নীচে। একইভাবে, দৈনিক আক্রান্তের হার দাঁড়িয়েছে ১.০৭ শতাংশ। দৈনিক-ভিত্তিতে আক্রান্তের হার গত ৩৯ দিন ২ শতাংশের নীচে রয়েছে এবং গত ৭৪ দিন ৩ শতাংশের নীচে।
CG/BD/SB
(Visitor Counter : 124
রেলমন্ত্রক
ভারতীয় রেল ২২শে মার্চ থেকে ১৪ই এপ্রিল পর্যন্ত সময়কে আপৎকালীন পরিস্থিতি হিসাবে বিবেচনা করবে
নয়াদিল্লি, ২৭ মার্চ, ২০২০
কেন্দ্রীয় অর্থ মন্ত্রকের পক্ষ থেকে গত ১৯শে ফেব্রুয়ারি আপৎকালীন পরিস্থিতি অর্থাৎ এমন এক দুরাবস্থা বা পরিস্থিতি, যা মানুষের নিয়ন্ত্রণের বাইরে বলে ঘোষণা করেছে। এ ধরনের পরিস্থিতিকে প্রাকৃতিক দুর্যোগ হিসাবে বিবেচনা করা হয়। মনে করা হয়ে থাকে ঈশ্বরের অসন্তুষ্টির কারণেই এই ধরনের ঘটনা ঘটে। করোনা ভাইরাস সংক্রমণের প্রেক্ষিতে রেল মন্ত্রক ২২শে মার্চ থেকে ১৪ই এপ্রিল পর্যন্ত সময়কে আপৎকালীন পরিস্থিতি হিসাবে গণ্য করেছে। এই প্রেক্ষিতে আলোচ্য সময়ে বেশ কয়েকটি ক্ষেত্রে শুল্ক মকুব করা হয়েছে।
অত্যাবশ্যক পণ্য সামগ্রীর পরিবহণ অব্যাহত রাখতে রেলের জোনগুলিকে সংশ্লিষ্ট রাজ্য কর্তৃপক্ষের সঙ্গে সমন্বয় বজায় রাখার পরামর্শ দেওয়া হয়েছে।
এর আগে গত ২৩শে মার্চ রেল বোর্ডের পক্ষ থেকে নির্দেশ জারি করে বলা হয়েছিল খালি কন্টেনার বা ওয়াগনের যাতায়াতের ক্ষেত্রে ২৪শে মার্চ থেকে ৩০শে এপ্রিল পর্যন্ত কোনও শুল্ক ধার্য করা হবে না।
(CG/BD/SB
স্বরাষ্ট্র মন্ত্রক
সংসদে বিশেষ সুরক্ষা গ্রুপ  বিল ২০১৯ অনুমোদিত
নয়াদিল্লি, ০৪ ডিসেম্বর, ২০১৯
সংসদে মঙ্গলবার বিশেষ সুরক্ষা গ্রুপ বা এসপিজি  বিল ২০১৯ অনুমোদিত হয়েছে। সভায় বিল সম্পর্কে বিতর্কের জবাবে স্বরাষ্ট্র মন্ত্রী শ্রী অমিত শাহ জানান, প্রকৃত আইন অনুযায়ী এই বিলে প্রধানমন্ত্রীর নিরাপত্তার ওপর বিশেষ গুরুত্ব দেওয়া হয়েছে। কারণ, সাংবিধানিকভাবে প্রধানমন্ত্রী হলেন সরকার প্রধান। এই বিলে প্রধানমন্ত্রী ব্যক্তিগত নিরাপত্তা, স্বাস্হ্য, যোগাযোগ, প্রধানমন্ত্রীর কার্যালয়ের নিরাপত্তা এবং প্রধানমন্ত্রীর বাসভবনের নিরাপত্তার ওপর বিশেষ প্রাধান্য দেওয়া হয়েছে। এসপিজি নিরাপত্তার বিষয়টিকে স্টেটাস সিম্বল করা উচিত নয়, এমনকি বিশেষ একটি পরিবারের নিরাপত্তার জন্যও বিশেষজ্ঞ সুরক্ষাকর্মীদের মোতায়েন করাও যুক্তিযুক্ত নয়। বিশেষ একটি পরিবার সহ ১৩০ কোটি ভারতীয়ের নিরাপত্তার দায়িত্বও সরকারের বলে শ্রী শাহ উল্লেখ করেন।
শ্রী শাহ আরও বলেন, এসপিজি আইনে সংশোধনের ব্যাপারে এমন ধারণা তৈরি হয়েছে যে গান্ধী পরিবারের ওপর থেকে এসপিজি নিরাপত্তা প্রত্যাহারের উদ্দেশ্যেই সংশোধনের এই উদ্যোগ। এই ধারণার বিরোধীতা করে মন্ত্রী জানান, গান্ধী পরিবারের নিরাপত্তা প্রত্যাহার করা হয়নি, বরং নিরাপত্তার বিষয়টি এসপিজি-র পরিবর্তে Z+ করা হয়েছে। এখানেও পরিবারের জন্য অ্যাডভান্স সিকিউরিটি লিয়াঁজ সহ দিবারাত্রি অ্যাম্বুলেন্স পরিষেবার ব্যবস্হা রয়েছে। বিপদ বা আক্রমনের বিভিন্ন দিক উপলব্ধি করেই গান্ধী পরিবারের নিরাপত্তার জন্য এই সিদ্ধান্ত নেওয়া হয়েছে। গান্ধী পরিবারের ওপর এই নিরাপত্তা ব্যবস্হা স্বরাষ্ট্র মন্ত্রী, প্রতিরক্ষা মন্ত্রীর সমতুল। তিনি জোর দিয়ে বলেন, ওই পরিবারের নিরাপত্তা নিয়ে প্রতিহিংসামূলক রাজনীতির কোনও প্রশ্নই ওঠেনা। এই পরিবারের নিরাপত্তার দায়িত্বে থাকা কর্মীরা সকলেই এসপিজি প্রশিক্ষণপ্রাপ্ত।
বিরোধী পক্ষকে খোঁচা দিয়ে শ্রী শাহ বলেন, এসপিজি আইনে সংশোধনের ফলে যে ব্যক্তি সবথেকে বেশি সুবিধা পাওয়া থেকে বঞ্চিত হবেন, তিনি হলেন বর্তমান প্রধানমন্ত্রী। কারণ প্রধানমন্ত্রীর পদ থেকে অব্যহতির পাঁচ বছর পর তিনি আর এসপিজি সুরক্ষা পাবেন না। তিনি আরও জানান, প্রাক্তন প্রধানমন্ত্রীদের ক্ষেত্রেও অতীতে এসপিজি সুরক্ষা প্রত্যাহার করা হয়েছে। কিন্তু তখন কোনওরকম বিতর্ক বা বিরোধীতা করা হয়নি।
শ্রীমতি প্রিয়াঙ্কা গান্ধীর বাসভবনে নিরাপত্তায় গাফিলতির প্রসঙ্গে শ্রী শাহ জানান, যাঁরা তাঁর বাসভবনে প্রবেশ করেছিলেন তাঁরা কংগ্রেসের সদস্য এবং দায়িত্বে থাকা নিরাপত্তা কর্মীরা নির্দিষ্ট তথ্যের ভিত্তিতেই তাঁদের বাসভবনে প্রবেশের অনুমতি দিয়েছিলেন। এসব সত্ত্বেও এই ঘটনায় সরকারের পক্ষ থেকে উচ্চ পর্যায়ে তদন্তের নির্দেশ দেওয়া হয়েছে এবং সংশ্লিষ্ট তিনজন নিরাপত্তা কর্মীকে বরখাস্ত করা হয়েছে।
উল্লেখ করা যেতে পারে এসপিজি সংশোধন বিল ২০১৯ গত ২৭ নভেম্বর লোকসভায় পাশ হয়েছিল।
CG/BD/NS
(Visitor Counter : 44
ভূ-বিজ্ঞানমন্ত্রক
ঘূর্ণিঝড় ‘ইয়াস’ ধীরে ধীরে উত্তর-উত্তর-পশ্চিম দিকে এগিয়ে যাচ্ছে, আগামী ১২ ঘণ্টায় অতি প্রবল ঘূর্ণিঝড়ের রূপ নেবে; উত্তর-উত্তর-পশ্চিম দিকে এগিয়ে যাবে, ২৬ মে বুধবার ভোর বেলায় উত্তর পশ্চিম বঙ্গোপসাগরের কাছে উত্তর ওড়িশা এবং পশ্চিমবঙ্গের উপকূলবর্তী চাঁদবালি-ধামরা বন্দরে পৌঁছবে
নতুন দিল্লি, ২৫ মে, ২০২১
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্র থেকে আজ সকাল ৯টার সময় পাওয়া তথ্য অনুযায়ী প্রবল ঘূর্ণিঝড় ‘ইয়াস’ পূর্ব মধ্য বঙ্গোপসাগরের ওপর অবস্থান করছে। সেটি এখন গত ৬ ঘণ্টা ধরে, প্রতি ঘণ্টায় ১০ কিলোমিটার গতি বেগে উত্তর-পশ্চিম দিকে এগিয়ে যাচ্ছে। আজ সকাল সাড়ে পাঁচটার সময় ঘূর্ণিঝড় ‘ইয়াস’ পারাদ্বীপের দক্ষিণ - দক্ষিণ পূর্বের ৩২০ কিলোমিটার, বালাসোরের দক্ষিণ - দক্ষিণ পূর্বের ৪৩০ কিলোমিটার, দীঘার দক্ষিণ – দক্ষিণ পূর্বের ৪২০ কিলোমিটার এবং বাংলাদেশের খেপুপাড়ার দক্ষিণ – দক্ষিণ পশ্চিমে ৪৭০ কিলোমিটার দূরে অবস্থান করছে।
আগামী ১২ ঘণ্টায় এটি অতি প্রবল ঘূর্ণিঝড়ের রূপ নেবে এবং ক্রমশই উত্তর-উত্তর-পশ্চিম দিকে অগ্রসর হবে। ২৬ মে বুধবার ভোর বেলায় উত্তর পশ্চিম বঙ্গোপসাগরের কাছে ওড়িশা এবং পশ্চিমবঙ্গের উপকূলবর্তী চাঁদবালি-ধামরা বন্দরে পৌঁছবে। ওই দিনই দুপুর বেলায় অতি প্রবল ঘূর্ণিঝড় ‘ইয়াস’ ওড়িশা – পশ্চিমবঙ্গের উপকূলের মধ্যবর্তী পারাদ্বীপ এবং সাগরদ্বীপ সংলগ্ন বালাসোরের ওপর দিয়ে বয়ে যাবে।
এর জেরে আজ থেকেই পশ্চিমবঙ্গের মেদিনীপুর, দক্ষিণ ২৪ পরগণায় ভারী বৃষ্টিপাত হবে। হাওড়া, হুগলি, উত্তর ২৪ পরগণাতেও আজ বৃষ্টির সম্ভাবনা রয়েছে। এমনকি ঝাড়গ্রাম, পুরুলিয়া, বাঁকুড়া, বর্ধমান, কলকাতা, বীরভূম, নদীয়া, মুর্শিদাবাদ, দার্জিলিং জেলায় আগামীকাল ভারী থেকে অতি ভারীর বৃষ্টির সম্ভাবনা রয়েছে।
আজ থেকেই বঙ্গোপসাগরের উপকূলবর্তী রাজ্যের জেলাগুলিতে প্রতি ঘণ্টায় ৯০ থেকে ১০০ কিলোমিটার বেগে ঝোড়ো হাওয়া বইতে পারে। আগামীকাল এই ঝড়ের গতিবেগ আরও বাড়বে। ঘূর্ণিঝড় ‘ইয়াস’ প্রতি ঘণ্টায় ১৫৫-১৬৫ থেকে ১৭৫ কিলোমিটার বেগে আছড়ে পড়বে। গাঙ্গেয় পশ্চিমবঙ্গে আগামীকাল ও বৃহস্পতিবার ঝোড়ো হাওয়া বইতে পারে।
বঙ্গোপসগারের পূর্ব মধ্য সংলগ্ন এবং পশ্চিম মধ্য ভাগে সমুদ্রে বড় বড় ঢেউ উঠবে। অন্ধ্র, ওড়িশা ও পশ্চিমবঙ্গের উপকূল অঞ্চলে সমুদ্র উত্তাল থাকবে। মৎস্যজীবীদের গভীর সমুদ্রে যেতে নিষেধ করা হয়েছে। যারা পূর্ব মধ্য এবং সংলগ্ন উত্তর পূর্ব বঙ্গোপসাগরের গভীর সমুদ্রে মাছ ধরতে গেছেন তাদের দ্রুত উপকূলে ফিরে আসতে বলা হয়েছে।
ঘূর্ণিঝড় ‘ইয়াস’-এর জেরে উত্তর ওড়িশা, পশ্চিমবঙ্গের উপকূলবর্তী সংলগ্ন জেলাগুলিতে বেশ কিছু ক্ষয়ক্ষতির আশঙ্কা করা হচ্ছে। ঘূর্ণিঝড়ের জেরে বেশ কিছু কাঁচা বাড়ি ভেঙে যেতে পারে, ক্ষতি হতে পারে পাকা বাড়িরও। বিদ্যুৎ সংযোগের খুঁটি উপড়ে পড়তে পারে। বেশ কিছু জায়গায় বন্যার জল ঢুকে যাতে পারে। রেল যোগাযোগে ব্যাঘাত ঘটতে পারে। এমনকি সিগনালিং ব্যবস্থাও খারাপ হতে পারে। আম গাছের মতো বড়ো গাছের ডালও ভেঙে পড়তে পারে। ঘূর্ণিঝড়ের জেরে দৃশ্যমানতা কমে আসবে।
তাই ঘূর্ণিঝড়ের হাত থেকে সাধারণ মানুষের জীবন রক্ষার্থে আগে থেকেই উত্তর ওড়িশা এবং পশ্চিমবঙ্গের উপকূলবর্তী জেলাগুলিতে সাধারণ মানুষকে নিরাপদ দূরত্বে সরিয়ে নিয়ে যাওয়া হয়েছে। মৎস্যজীবীদের মাছ ধরার নৌকায় না থাকতে বলা হয়েছে। এমনকি উপকূলে মাঝ ধরার নৌকা নোঙর করার সময় শক্ত করে বেধে রাখতে বলা হয়েছে। উপকূল অঞ্চলে সবরকম পর্যটনের গতি বিধি নিষেধ করা হয়েছে। সম্ভাব্য ক্ষতিগ্রস্ত এলাকার মানুষদের ঘরের ভেতরেই থাকতে পরামর্শ দেওয়া হয়েছে।
CG/SS/SKD
(Visitor Counter : 334
তথ্যওসম্প্রচারমন্ত্রক
রুশ প্রতিনিধিদল তথ্য ও সম্প্রচার মন্ত্রকে
সংবাদক্ষেত্রে সহযোগিতার জন্য বার্ষিক ভারত-রুশ ফোরামের প্রস্তাব
নয়াদিল্লি, ০৪ এপ্রিল, ২০১৯
নতুন দিল্লীতে আজ তথ্য ও সম্প্রচার মন্ত্রকে সচিব শ্রী অমিত খারের সঙ্গে এক রুশ প্রতিনিধিদল দেখা করলেন। রুশ প্রতিনিধিদলের নেতৃত্ব দেন সেদেশের ডিজিটাল ডেভলপমেন্ট, কমিউনিকেশন মাস মিডিয়ার উপমন্ত্রী মাননীয় শ্রী আলেক্সে ভোলিন। এছাড়া ছিলেন, ভারতে রাশিয়ার রাষ্ট্রদূত সম্মানীয় শ্রী নিকোলে কুদাশেভ।
মৌখিকভাবে দু-পক্ষই আলোচনায় সম্মত হয়েছেন দু-দেশের সংবাদ এবং জনমনোরঞ্জন ক্ষেত্রে সহযোগিতা প্রক্রিয়াকাকে প্রাতিষ্ঠানিক রূপ দেবার জন্য বার্ষিক ভারত-রুশ ফোরাম ফর মিডিয়া কোয়াপারেশন আয়োজনের ব্যাপারে এই বৈঠক হবে একবার রাশিয়ায়, একবার ভারতে। টেলিভিশন, সংবাদ সংস্হা, ডিজিটাল বিতরণ মঞ্চ, নয়া মাধ্যম, সংবাদ সংগ্রহ, যৌথ অনুষ্ঠান তৈরি, তথ্য ভাগাভাগি এবং পেশাদারদের একে অপরের উদ্দেশে ভ্রমণ এই বিষয়গুলি সহযোগিতার সম্ভাব্য ক্ষেত্র হিসেবে চিহ্নিত হয়েছে।
দু-দেশেরই সাংবাদিকদের তরুণ প্রজন্মের মধ্যে শক্তিশালী সংযোগ বাড়ানোর বিষয়টিও আলোচনায় প্রাধান্য পায়।
আলোচনায় শ্রী অমিত খারে বলেন, এ বছরের শেষ দিকে আন্তর্জাতিক চলচিত্র উৎসবের সুবর্ণ জয়ন্তী সংস্করণ অনুষ্ঠিত হতে চলেছে, যেখানে সব দেশেরই সুযোগ থাকবে বিশ্বের সামনে তাদের সৃষ্টিশীলতা এবং চলচ্চিত্র দক্ষতা প্রকাশ করার। তিনি প্রতিনিধিদলটিকে এই উৎসবে যোগদানের আমন্ত্রণ জানান।
মাননীয় শ্রী আলেক্সি ভোলিন রাশিয়ায় ভারতীয় চলচ্চিত্রের বিপুল জনপ্রিয়তার উল্লেখ করেন। তিনি জানান, রাশিয়ায় বর্তমানে একটি ২৪ ঘন্টার চ্যানেলে শুধুমাত্র ভারতীয় ছায়াছবিই দেখানো হচ্ছে।
বৈঠকে উপস্হিত ছিলেন প্রসার ভারতীর সিইও শ্রী শশিশেখর ভেম্পতি, পিআইবি-র প্রিন্সিপ্যাল ডিজি শ্রী শীতাংশু কর, তথ্য ও সম্প্রচার মন্ত্রকের সচিব শ্রী বিক্রম সহায়, দূরদর্শনের ডিজি শ্রীমতী সুপ্রীয়া সাহু, অল ইন্ডিয়া রেডিওর ডিজি শ্রী এফ শেহরিয়ার, ডিডি নিউজের ডিজি শ্রী মায়াঙ্ক আগরওয়াল, ডিরেক্টরয়েট অফ ফিল্ম ফেস্টিভেলের অতিরিক্ত ডিজি শ্রী চৈতন্য প্রসাদ এবং এআইআর নিউজের অতিরিক্ত ডিজি শ্রীমতী জে পি মাত্তু সিং।
CG/AP/NS
(Visitor Counter : 110
আবাসনএবংশহরাঞ্চলেরদারিদ্র্যদূরীকরণমন্ত্রক
প্রধানমন্ত্রী শ্রী নরেন্দ্র মোদী আজ কানপুর মেট্রো রেল প্রকল্পের উদ্বোধন করেছেন
নতুন দিল্লি, ২৮ই ডিসেম্বর, ২০২১
প্রধানমন্ত্রী শ্রী নরেন্দ্র মোদী আজ কানপুর মেট্রো রেল প্রকল্পের ৯ কিলোমিটার পথে ট্রেন চলাচলের সূচনা করেছেন। শহরাঞ্চলে পরিবহণ ব্যবস্থার মানোন্নয়নের জন্য সরকার বিভিন্ন শহরে মেট্রো রেল প্রকল্প গড়ে তুলছে। এরই অঙ্গ হিসেবে কানপুরে এই প্রকল্প বাস্তবায়িত হচ্ছে।
কানপুর মেট্রো রেলের মোট দৈর্ঘ্য হবে ৩২ কিলোমিটার। এর মধ্যে মাটির তলা দিয়ে ট্রেন যাবে ১৩ কিলোমিটার। আজ এই প্রকল্পের কানপুর আইআইটি থেকে মোতিঝিল পর্যন্ত ৯ কিলোমিটার দীর্ঘ পথে ট্রেন চলাচল শুরু হল। পুরো প্রকল্প নির্মাণে ব্যয় হবে ১১০০০ কোটি টাকা। কানপুর মেট্রোর দুটি করিডর থাকবে। একটি করিডরে ২১টি এবং অন্যটিতে ৮টি স্টেশনে যাত্রী পরিবহণ হবে ।
শিল্প শহর কানপুর চর্মশিল্প এবং পশমের জন্য বিখ্যাত। স্বাধীনতা আন্দোলনে নেতৃত্বদানকারী এই শহরে বেশ কয়েকটি গুরুত্বপূর্ণ শিক্ষা প্রতিষ্ঠান রয়েছে। বর্তমানে কানপুরের জনসংখ্যা ৫১ লক্ষ। ২০৪১ সালে যা ৬৫ লক্ষে পৌঁছানোর সম্ভাবনা আছে। দ্রুতহারে উন্নয়ন হওয়া কানপুর শহরে যোগাযোগ ব্যবস্থার উন্নতির জন্য কেন্দ্র ও রাজ্য সরকার যৌথভাবে আন্তর্জাতিকমানের মেট্রো রেল গড়ে তুলছে। আজ যে ৯ কিলোমিটার পথে ট্রেন চলাচল শুরু হল, সেখানে ৯টি স্টেশন রয়েছে। কানপুর মেট্রোর একটি করিডরের দৈর্ঘ্য ২৩.৮ কিলোমিটার। এই করিডরে আইআইটি কানপুর থেকে নাওবস্তা পর্যন্ত ট্রেন চলাচল করবে। চন্দ্রশেখর আজাদ কৃষি বিশ্ববিদ্যালয় থেকে বররা – ৮ পর্যন্ত দ্বিতীয় করিডরটির দৈর্ঘ্য ৮.৬ কিলোমিটার। ২০১৯ –এর ১৫ই নভেম্বর উত্তরপ্রদেশের মুখ্যমন্ত্রী যোগী আদিত্যনাথ প্রথম করিডরের কাজের সূচনা করেন। কোভিড মহামারীর দ্বিতীয় ঢেউয়ের মধ্যেও বিভিন্ন চ্যালেঞ্জের মোকাবিলা করে ইউপিএমআরসি ২ বছরেরও কম সময়ে ৯ কিলোমিটার পথে ট্রেন চলাচল শুরু করলো।
আজ যে অংশের উদ্বোধন হল, সেখানে ৯টি স্টেশন গ্রীণ বিল্ডিং কাউন্সিলের থেকে প্ল্যাটিনাম রেটিং পেয়েছে। পরিবেশবান্ধব প্রতিটি স্টেশনে বিভিন্ন ধরণের সুযোগ সুবিধা থাকছে। দেশের মধ্যে প্রথম কানপুর মেট্রো রেলের মাটির উপর দিয়ে নির্মাণ কাজে ডাবল টিগার্ডার ব্যবহার করা হয়েছে। এছাড়াও মেট্রো রেলের ডিপোতে ট্রেন ঢোকানো ও ডিপো থেকে বার করার জন্য টুইনটিয়ার ক্যাপের ব্যবহার করা হয়েছে।
CG/CB/SFS
(Visitor Counter : 124
বিদ্যুৎমন্ত্রক
নতুন এবং পুনর্নবীকরণ শক্তি মন্ত্রক প্রধানমন্ত্রী-কুসুম প্রকল্পের আওতায় নাম নথিভুক্ত করার জন্য প্রতারণামূলক ওয়েবসাইটগুলির বিরুদ্ধে নির্দেশিকা জারি করেছে
নয়াদিল্লী, ১০ জুলাই, ২০২০
নতুন এবং পুনর্নবীকরণ শক্তি মন্ত্রক আজ "প্রধানমন্ত্রী কিষাণ উর্যা ইভাম উত্থান মহাভিযান"  প্রকল্পের আওতায় নাম নথিভুক্ত করার জন্য প্রতারণামূলক ওয়েবসাইটগুলির বিরুদ্ধে একটি নতুন নির্দেশিকা জারি করেছে। সম্প্রতি লক্ষ্য করা গেছে দুটি নতুন ওয়েবসাইট প্রধানমন্ত্রী কুসুম প্রকল্পের জন্য অবৈধভাবে নাম নথিভুক্তকরণ পোর্টাল খুলেছে এবং সেখানে এই প্রকল্পের নাম নথিভুক্ত করা যাবে বলে দাবি করেছে। এই ভুয়ো ওয়েবসাইট দুটি হল- https://kusum-yojana.co.in/ এবং https://www.onlinekusumyojana.co.in/ । এই ওয়েবসাইটগুলির সঙ্গে যুক্ত দুষ্কৃতীরা সাধারণ মানুষকে প্রতারণা করছে এবং এই নকল পোর্টালগুলির মাধ্যমে তাদের তথ্যগুলির অপব্যবহার করছে। মন্ত্রক এই ওয়েবসাইটগুলির সঙ্গে জড়িত দুষ্কৃতীদের বিরুদ্ধে ব্যবস্থা নিয়েছে। মন্ত্রকের পক্ষ থেকে সমস্ত সম্ভাব্য সুবিধাভোগী এবং সাধারণ মানুষকে অবহিত করার জন্য এই ওয়েবসাইটগুলিতে অর্থ বা তথ্য জমা না দেওয়ার পরামর্শ দেওয়া হয়েছে।
এর পাশাপাশি নিউজ পোর্টালগুলিকে ডিজিটাল বা মুদ্রণ প্ল্যাটফর্মগুলিতে এ ধরণের ওয়েবসাইট প্রকাশের আগে সরকারি প্রকল্পগুলির জন্য নিবন্ধিত পোর্টাল হিসেবে দাবি করা ওয়েবসাইটগুলির সত্যতা পরীক্ষা করার পরামর্শ দেওয়া হয়েছে।
এও বলা হয়েছে প্রধানমন্ত্রী কুসুম প্রকল্পের জন্য মন্ত্রক ২০১৯এর ৮ই মার্চ প্রশাসনিক অনুমোদন জারি করেছিল। এমনকি ২০১৯এর ২২ জুলাই এই প্রকল্পটি বাস্তবায়নের জন্য নির্দেশিকা জারি করা হয়েছিল। প্রধানমন্ত্রী কুসুম প্রকল্পে সৌর পাম্প স্থাপন, বিদ্যমান গ্রিড সংযুক্ত কৃষি পাম্পগুলির সৌরকরণ এবং গ্রিড সংযুক্ত পুনর্নবীকরণযোগ্য বিদ্যুৎ কেন্দ্র স্থাপনের ব্যবস্থা করা হয়েছে। প্রকল্পটি চালু করার পরে লক্ষ্য করা গেছে প্রধানমন্ত্রী কুসুম প্রকল্পে নথিভুক্তকরণ পোর্টাল হিসেবে দাবি করে কয়েকটি ওয়েবসাইট তৈরি করা হয়েছে। সাধারণ মানুষের যাতে কোন ক্ষতি না হয় সেইজন্য মন্ত্রক এর আগেও দু-বার এ ধরণের নির্দেশিকা জারি করেছিল। সাধারণ মানুষ যাতে কোন নথিভুক্তকরণ অর্থ জমা না দেয় এবং এই জাতীয় ভুয়ো ওয়েবসাইটে তাদের তথ্য চুরি না করতে পারে তারজন্য এই পরামর্শ দেওয়া হয়েছে।
সমস্ত পক্ষকেই মন্ত্রকের মাধ্যমে অবহিত করা হয়েছে যে প্রধানমন্ত্রী কুসুম প্রকল্পটি সংশ্লিষ্ট রাজ্যের সুনির্দিষ্ট সংস্থাগুলির মাধ্যমে বাস্তবায়িত করা হচ্ছে। নতুন এবং পুনর্নবীকরণ শক্তি মন্ত্রকের ওয়েবসাইট- www.mnre.gov.in এই জাতীয় সংস্থাগুলির বিবরণ দেওয়া আছে। মন্ত্রক কোনো ওয়েবসাইটের মাধ্যমে এই প্রকল্পের অধীন সুবিধাভোগীদের নাম নথিভুক্ত করেনা। সুতরাং এই প্রকল্পের জন্য মন্ত্রকের নথিভুক্তকরণ পোর্টাল বলে দাবি করা সব পোর্টালই বিভ্রান্তিমূলক এবং প্রতারণামূলক। যেকোন সন্দেহজনক জালিয়াতিগ্রস্ত ওয়েবসাইট যদি কারোর নজরে আসে তবে মন্ত্রককে তা জানানো যেতে পারে।
এই প্রকল্পে অংশগ্রহণের জন্য যোগ্যতা এবং বাস্তবায়ন পদ্ধতি সম্পর্কিত তথ্য মন্ত্রকের ওয়েবসাইট www.mnre.gov.in এ উপলব্ধ রয়েছে। সাধারণ মানুষ প্রয়োজনে মন্ত্রকের ওয়েবসাইট অথবা টোল-ফ্রি 1800-180-3333 নম্বরে ফোন করতে পারেন।
(CG/SS/NS
প্রধানমন্ত্রীরদপ্তর
শ্রীলঙ্কার অর্থমন্ত্রী বাসিল রাজাপক্সে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন
নয়াদিল্লি, ১৬ মার্চ, ২০২২
নতুন দিল্লিতে সরকারি সফরে থাকা শ্রীলঙ্কার অর্থমন্ত্রী বাসিল রাজাপক্সে ১৬ই মার্চ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
অর্থমন্ত্রী রাজাপক্সে দ্বিপাক্ষিক অর্থনৈতিক সহযোগিতা বাড়ানোর জন্য উভয় দেশের উদ্যোগের বিষয়ে প্রধানমন্ত্রীকে অবহিত করেন এবং শ্রীলঙ্কার অর্থনীতিতে ভারতের সমর্থনের জন্য ধন্যবাদ জানান।
প্রধানমন্ত্রী ভারতের ‘প্রতিবেশী প্রথম’ নীতি এবং ‘সাগর’  অর্থাৎ সংশ্লিষ্ট অঞ্চলে সকলের জন্য নিরাপত্তা ও সমৃদ্ধির তত্ত্বে শ্রীলঙ্কা যে মুখ্য ভূমিকা গ্রহণ করেছে, সে বিষয়ের উল্লেখ করেন। তিনি পুনরায় জানিয়েছেন যে, ভারত শ্রীলঙ্কার বন্ধুত্বপূর্ণ জনগণের পাশে সবসময়েই রয়েছে।
অর্থমন্ত্রী রাজাপক্সে সাংস্কৃতিক ক্ষেত্র সহ বিভিন্ন ক্ষেত্রে উভয় দেশের মানুষের সঙ্গে মানুষের গভীর সম্পর্কের কথা উল্লেখ করেছেন। প্রধানমন্ত্রী বুদ্ধ ও রামায়ণ পর্যটন সার্কিটের যৌথ প্রচার সহ পর্যটকের সংখ্যা বৃদ্ধির সম্ভাবনার কথা তুলে ধরেছেন।
CG/SS/SB
(
মহাকাশদপ্তর
বিএআরসি-তে উন্নতমানের স্বল্প মূল্যের ফেস মাস্ক তৈরি করা হয়েছে : ডঃ জিতেন্দ্র সিং
নয়াদিল্লি, ১৩ জুন, ২০২০
মুম্বাই-এর ভাবা আণবিক গবেষণা কেন্দ্র  একটি উন্নতমানের ফেস মাস্ক উদ্ভাবন করেছে।স্বল্প মূল্যের এই মাস্কে হেপা ফিল্টার ব্যবহার করা হয়েছে। আণবিক শক্তি দপ্তর ইতিমধ্যেই এই মাস্কের অনুমোদন দিয়েছে।
দপ্তরের গত এক বছরের কাজের সাফল্যের খতিয়ান প্রকাশ করে উত্তর-পূর্বাঞ্চলীয় উন্নয়ন দপ্তরের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জন-অভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডঃ জিতেন্দ্র সিং এই তথ্য জানান।
আণবিক শক্তি দপ্তরের অধীনে গবেষণা এবং উন্নয়ন, শিক্ষামূলক প্রতিষ্ঠান, হাসপাতাল, রাষ্ট্রায়ত্ত সংস্থা সহ প্রায় ৩০টি বিভিন্ন কেন্দ্র রয়েছে। বিশিষ্ট বৈজ্ঞানিক ডঃ হোমি জাহাঙ্গীর ভাবা আণবিক শক্তি দপ্তরের অধীনে মুম্বাইয়ে বিএআরসি-র প্রতিষ্ঠা করেন।
ডঃ জিতেন্দ্র সিং গত এক বছরের সাফল্যের কথা জানাতে গিয়ে কোভিড-১৯ মহামারীর ফলে উদ্ভূত পরিস্থিতি মোকাবিলায় বিজ্ঞানীদের কিছু উদ্যোগের কথা জানান। উন্নতমানের এই ফেস মাস্ক ছাড়াও আণবিক শক্তি দপ্তরের বৈজ্ঞানিকরা তেজষ্ক্রিয় বিকিরণের মাধ্যমে ব্যক্তিগত সুরক্ষা সরঞ্জাম  পুনর্ব্যবহার করার জন্য বেশ কিছু পন্থা উদ্ভাবন করেছেন। কেন্দ্রীয় স্বাস্থ্য ও পরিবারকল্যাণ মন্ত্রকের বিশেষ পরিচালন পদ্ধতি মেনে এটি প্রয়োগ করা যায়।
রিয়েল টাইম পিসিআর -এর টেস্টিং কিটের প্রসঙ্গও উল্লেখ করে মন্ত্রী জানান, দেশে আণবিক শক্তি দপ্তরের বিজ্ঞানীরা এগুলি তৈরি করাতে তা বাজারে স্বল্প মূল্যে পাওয়া যাচ্ছে। নমুনা পরীক্ষা করে দ্রুত তার ফলও এই কিটের সাহায্যে জানা যাচ্ছে।
প্রধানমন্ত্রী শ্রী নরেন্দ্র মোদীকে ধন্যবাদ জানিয়ে ডঃ সিং বলেন, প্রধানমন্ত্রীর উদ্যোগের কারণেই গত ছ’বছর ধরে এই দপ্তরের জন্য বাজেটে প্রচুর অর্থ বরাদ্দ করা হয়েছে। প্রধানমন্ত্রীর ২০ লক্ষ কোটি টাকার আত্মনির্ভর ভারত প্যাকেজের কথা উল্লেখ করে তিনি আরও জানান, শাকসব্জি এবং ফলমূলের পচনশীলতা আটকাতে দেশের নানা প্রান্তে তেজষ্ক্রিয় বিকিরণ কেন্দ্র গড়ে তোলা হবে। যার ফলে এগুলিকে দীর্ঘদিন ধরে সংরক্ষণ করা যাবে। এতদিন ভারতের দক্ষিণাঞ্চলের কয়েকটি রাজ্য এবং মহারাষ্ট্রেই আণবিক শক্তির বিষয়ে কাজকর্ম হত। কিন্তু মোদী সরকার আসার পর এই দপ্তরটিকে যথেষ্ট গুরুত্ব দেওয়া হয়। তাই দেশের সব জায়গায় এর কাজের ক্ষেত্র বিস্তৃত হয়েছে। বর্তমানে দিল্লির খুব কাছে উত্তর ভারতের গোরক্ষপুরে প্রথম আণবিক শক্তি কেন্দ্র গড়ে তোলা হচ্ছে বলেও মন্ত্রী জানিয়েছেন।
(CG/CB/DM
প্রধানমন্ত্রীরদপ্তর
ঈদ উপলক্ষে প্রধানমন্ত্রীর শুভেচ্ছা
নয়া দিল্লি, ৫ জুন, ২০১৯
প্রধানমন্ত্রী শ্রী নরেন্দ্র মোদী ঈদ উপলক্ষে তাঁর শুভেচ্ছা জানিয়েছেন।
এক শুভেচ্ছা বার্তায় তিনি বলেন “ আজ এই বিশেষ দিনে আমাদের সমাজে সম্প্রীতি, হৃদ্যতা এবং শান্তি উৎসারিত হোক । সবার জীবন আনন্দে পরিপূর্ণ হয়ে উঠুক।“
SSS/ CB
(Visitor Counter : 73
স্বাস্থ্যওপরিবারকল্যাণমন্ত্রক
ভারতে ৪৬ দিন দৈনিক সুস্থতার সংখ্যা আক্রান্তের তুলনায় বেশি
পরপর ১১ দিন দৈনিক আক্রান্তের সংখ্যা ৫০ হাজারের নিচে
নয়াদিল্লি, ১৮ নভেম্বর, ২০২০
ভারতে দৈনিক ভিত্তিতে সুস্থতার সংখ্যা দেড় মাসেরও বেশি সময়ে দৈনিক আক্রান্তের তুলনায় বেশি রয়েছে। এমনকি, লাগাতার ১১ দিন দৈনিক ভিত্তিতে আক্রান্তের সংখ্যা ৫০ হাজারের কম। দেশে গত ২৪ ঘন্টায় কোভিড-১৯ আক্রান্ত ৪৪,৭৩৯ জন সুস্থ হয়েছেন। অন্যদিকে, নতুন করে আক্রান্তের সংখ্যা ৩৮,৬১৭। এর ফলে, দৈনিক ভিত্তিতে সুস্পষ্টভাবে করোনায় আক্রান্তের সংখ্যা ৬,১২২ কমে এখন ৪ লক্ষ ৪৬ হাজার ৮০৫ হয়েছে। সুস্পষ্টভাবে করোনায় আক্রান্তের হার মোট করোনায় আক্রান্তের কেবল ৫.০১ শতাংশ।
দেশে কয়েক সপ্তাহ ধরেই দৈনিক ভিত্তিতে গড় আক্রান্তের সংখ্যা লাগাতার নিম্নমুখী। কোভিড আদর্শ আচরণ মেনে চলার দরুণ আক্রান্তের সংখ্যা ও সুস্থতার মধ্যে ফারাক ক্রমশ বাড়ছে। তবে, ইউরোপ ও আমেরিকায় কোভিড-১৯-এ আক্রান্তের ঘটনা বেড়েছে।
দেশে আজ সুস্থতার হার বেড়ে হয়েছে ৯৩.৫২ শতাংশ। একইভাবে, সুস্থতার সংখ্যা বেড়ে দাঁড়িয়েছে ৮৩ লক্ষ ৩৫ হাজার ১০৯। সদ্য আরোগ্য লাভকারীদের ৭৪.৯৮ শতাংশই ১০টি রাজ্য ও কেন্দ্রশাসিত অঞ্চল থেকে। গত ২৪ ঘন্টায় সর্বাধিক ৬,৬২০ জন করোনা রোগী আরোগ্য লাভ করেছেন কেরল থেকে। মহারাষ্ট্র থেকে একদিনেই সুস্থতার সংখ্যা ৫,১২৩। অন্যদিকে, দিল্লি থেকে সুস্থ হয়েছেন ৪,৪২১ জন।
সদ্য করোনায় আক্রান্তদের মধ্যে ৭৬.১৫ শতাংশই ১০টি রাজ্য ও কেন্দ্রশাসিত অঞ্চল থেকে। দিল্লি থেকেই গত ২৪ ঘন্টায় ৬,৩৯৬ জন করোনায় আক্রান্ত হয়েছেন। কেরল থেকে একদিনেই আক্রান্তের সংখ্যা ৫,৭৯২। অন্যদিকে, পশ্চিমবঙ্গ থেকে গতকাল ৩,৬৫৪ জনের আক্রান্তের খবর মিলেছে।
দেশে গত ২৪ ঘন্টায় করোনাজনিত কারণে ৪৭৪ জনের মৃত্যু হয়েছে। এর মধ্যে ৭৮.৯ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। গত ২৪ ঘন্টায় করোনাজনিত কারণে মৃতদের মধ্যে দিল্লি থেকেই ৯৯ জনের মৃত্যু হয়েছে। মহারাষ্ট্র ও পশ্চিমবঙ্গ থেকে মৃতের সংখ্যা যথাক্রমে ৬৮ ও ৫২।
প্রধানমন্ত্রীরদপ্তর
আফগানিস্হানে জঙ্গি হামলার নিন্দা করলেন প্রধানমন্ত্রী
নয়াদিল্লি, ০২ জুলাই, ২০১৮
প্রধানমন্ত্রী শ্রী নরেন্দ্র মোদী আফগানিস্হানে গতকালের জঙ্গি হামলার কড়া নিন্দা করেছেন।
প্রধানমন্ত্রী বলেছেন, “আফগানিস্হানে গতকালের জঙ্গি হামলার আমরা তীব্র নিন্দা জানাচ্ছি। এটি আফগানিস্হানের বহুমুখী ধ্যানধারনার ওপর এক আক্রমন। শোক-সন্তপ্ত পরিবারগুলিকে আমার সমবেদনা জানাই। আহতদের দ্রুত সুস্হতা কামনা করি। দুঃখের এই সময়ে আফগানিস্হান সরকারকে সাহায্য করতে ভারত প্রস্তুত রয়েছে”।
CG/BD/NS/…
(Visitor Counter : 71